ai4bharat/Pralekha huggingface dataset:
గ్రామీణాభివృద్ధి మంత్రిత్వ శాఖ
ప్రధాన మంత్రి ఆవాస్ యోజన గ్రామీణ కింద లబ్ధిదారులు-
గ్రామీణ ప్రాంతాల్లో “అందరికీ ఇళ్లు” లక్ష్యాన్ని సాధించడానికి, గ్రామీణాభివృద్ధి మంత్రిత్వ శాఖ ప్రధాన్ మంత్రి ఆవాస్ యోజన - గ్రామీణ్ ని 1 ఏప్రిల్, 2016 నుండి అమలు చేస్తోంది. మార్చి, 2024 నాటికి ప్రాథమిక సౌకర్యాలతో కూడిన 2.95 కోట్ల పక్కా గృహాలను నిర్మించాలని లక్ష్యంగా పెట్టుకున్నారు. 2.95 కోట్ల ఇళ్ల నిర్మాణ లక్ష్యసాధనలోభాగంగా వివిధ రాష్ట్రాలు/కేంద్రపాలిత ప్రాంతాల ద్వారా మొత్తం 2.92 కోట్ల ఇళ్లు లబ్ధిదారులకు మంజూరు చేయబడ్డాయి. అంతేకాకుండా 2.41 కోట్ల ఇళ్ల నిర్మాణాలు 19.07.2023 నాటికి పూర్తయ్యాయి.
ప్రధాన్ మంత్రి ఆవాస్ యోజన - గ్రామీణ్  కింద.. సాంఘిక, ఆర్థిక, కుల గణన  2011 ప్రకారం నిర్దేశించబడిన ఇళ్లు లేని పారమితుల ఆధారంగా లబ్ధిదారులను గుర్తించడం జరిగింది. గ్రామసభ ద్వారా తగిన ధృవీకరణ పొందడం, అప్పీలేట్ ప్రక్రియను పూర్తి చేసిన తర్వాత, గ్రామ పంచాయతీ వారీగా శాశ్వత నిరీక్షణ జాబితా  సిద్ధమైంది. సాంఘిక, ఆర్థిక, కుల గణన, 2011 డేటాబేస్ నుండి స్వయంచాలకంగా రూపొందించబడిన గృహాల ప్రాధాన్యత జాబితా రాష్ట్రాలు/కేంద్రపాలిత ప్రాంతాలకు  శాశ్వత నిరీక్షణ జాబితా ను ఖరారు చేయడానికి గ్రామ సభ సమావేశాలను నిర్వహించడం కోసం అందించబడింది. 19.07.2023 నాటికి, సాంఘిక, ఆర్థిక, కుల గణన , 2011 నుండి మొత్తం 2.04 కోట్ల కుటుంబాలు గుర్తించబడ్డాయి వాటిని శాశ్వత నిరీక్షణ జాబితా లో చేర్చబడ్డాయి. ఇంకా, సాంఘిక, ఆర్థిక, కుల గణన 2011 ఆధారిత శాశ్వత నిరీక్షణ జాబితా  నుండి తొలగించబడ్డాయి. అంతేకాకుండా పర్మినెంట్వెయిటింగ్ లిస్ట్లో చేర్చడానికి అర్హత ఉన్నటువంటి కుటుంబాల వివరాలు, ఆవాస్+ సర్వే, 2018లో క్యాప్చర్ చేయబడ్డాయి. జనవరి, 2018 మార్చి 7 నుంచి 2019 వరకు ఈ సర్వే నిర్వహించబడింది. ఈ కసరత్తులో రాష్ట్రాలు/కేంద్రపాలిత ప్రాంతాలు అదనపు కుటుంబాల వివరాలను అప్లోడ్ చేశాయి. 91 లక్షల ఇళ్ల  ఖాళీని పూడ్చేందుకు ఆవాస్+ డేటాను వినియోగిస్తున్నారు. ఇందులో ఇప్పటి వరకు రాష్ట్రాలు/కేంద్రపాలిత ప్రాంతాలకు 91 లక్షల లక్ష్యాన్ని కేటాయించారు.
ప్రధానమంత్రి ఆవాస్యోజన గ్రామీణ యొక్క పర్యవేక్షణ ఎంఐఎస్లో వర్క్ ఫ్లో ఎనేబుల్డ్ లావాదేవీల డేటాను ఉపయోగించి పురోగతి రియల్ లైమ్ క్యాప్చర్ ద్వారా జరుగుతుంది. ప్రక్రియ పర్యవేక్షణ కోసం, కేంద్ర బృందాలు .. ఏరియా ఆఫీసర్లు మరియు జాతీయ స్థాయి మానిటర్లు  తనిఖీని నిర్వహిస్తాయి. పార్లమెంట్ సభ్యుడు, సోషల్ ఆడిట్ మొదలైన వారి నేతృత్వంలోని జిల్లా అభివృద్ధి సమన్వయ మరియు పర్యవేక్షణ  కమిటీ పర్యవేక్షణ కూడా జరుగుతుంది.
గ్రామీణాభివృద్ధి మంత్రిత్వ శాఖ యొక్క జాతీయ స్థాయి పర్యవేక్షణ వ్యవస్థ అనేది దేశంలో ప్రధానమంత్రి ఆవాస్ యోజన గ్రామీణతో సహా గ్రామీణాభివృద్ధి కార్యక్రమాలు/పథకాల అమలును క్రమం తప్పకుండా అంచనా వేయడానికి పని చేసే మూడవ పక్షం పర్యవేక్షణ మరియు రిపోర్టింగ్ యంత్రాంగం.
ఈ విషయాన్ని కేంద్ర గ్రామీణాభివృద్ధి శాఖ సహాయ మంత్రి సాధ్వి నిరంజన్ జ్యోతి మంగళవారం లోక్సభలో లిఖితపూర్వకంగా తెలిపారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
జి.డి.పి. కి ఎం.ఎస్.ఎం.ఈ. లు మరియు కుటీర పరిశ్రమల సహకారం
కేంద్ర గణాంకాలు, కార్యక్రమ అమలు మంత్రిత్వ శాఖ నుండి అందిన సమాచారం ప్రకారం, అఖిల భారత స్థూల దేశీయోత్పత్తి లో ఎం.ఎస్.ఎం.ఈ. స్థూల విలువ జోడించిన  వాటా క్రింది విధంగా ఉంది:
|
|
సంవత్సరం
|
|
2018-19
|
|
2019-20
|
|
2020-21
|
|
అఖిల భారత జి.డి.పి.  లో ఎం.ఎస్.ఎం.ఈ. జి.వి.ఏ. వాటా
|
|
30.50
|
|
30.50
|
|
26.83
డైరెక్టరేట్ జనరల్ ఆఫ్ కమర్షియల్ ఇంటెలిజెన్స్, స్టాటిస్టిక్స్ నుంచి అందిన సమాచారం ప్రకారం, మొత్తం భారత దేశ ఎగుమతి లో పేర్కొన్న ఎం.ఎస్.ఎం.ఎస్. సంబంధిత ఉత్పత్తుల ఎగుమతి వాటా క్రింది విధంగా ఉంది:
|
|
వివరణ
|
|
2019-20
|
|
2020-21
|
|
2021-22
|
|
2022-23 
|
|
మొత్తం భారత దేశ ఎగుమతుల్లో
ఎం.ఎస్.ఎం.ఈ. సంబంధిత ఉత్పత్తుల ఎగుమతి వాటా 
|
|
49.77
|
|
49.35
|
|
45.03
|
|
42.67
ఉదయం నమోదు పోర్టల్ ప్రకారం, గత 3 సంవత్సరాలతో పాటు, ప్రస్తుత సంవత్సరంలో విలీనం చేయబడిన ఎం.ఎస్.ఎం.ఈ. లలో మొత్తం వ్యక్తుల సంఖ్య ఈ క్రింది విధంగా ఉంది.
|
|
సంవత్సరం
|
|
2019-20
|
|
2020-21
|
|
2021-22
|
|
2022-23 
|
|
మొత్తం భారతదేశం
|
|
65,64,458
|
|
1,12,27,745
|
|
1,30,19,919
|
|
84,23,452
స్టాటిస్టిక్స్, ప్రోగ్రామ్ ఇంప్లిమెంటేషన్ మంత్రిత్వ శాఖ నుండి అందిన సమాచారం ప్రకారం, ఆల్ ఇండియా మ్యానుఫ్యాక్చరింగ్ గ్రాస్ వాల్యూ యాడెడ్  లో తయారీ ఎం.ఎస్.ఎం.ఈ. గ్రాస్ వాల్యూ యాడెడ్  వాటా క్రింది విధంగా ఉంది:
|
|
సంవత్సరం
|
|
2018-19
|
|
2019-20
|
|
2020-21
|
|
ఆల్ ఇండియా మ్యానుఫ్యాక్చరింగ్ జి.వి.ఏ. లో తయారీ
ఎం.ఎస్.ఎం.ఈ. జి.వి.ఏ. వాటా 
|
|
40.60
|
|
40.67
|
|
38.47
కేంద్ర ఎం.ఎస్.ఎం.ఈ. మంత్రిత్వ శాఖ దేశవ్యాప్తంగా సూక్ష్మ, చిన్న, మధ్య తరహా పరిశ్రమల  రంగాన్ని ప్రోత్సహించి, అభివృద్ధి చేయడం కోసం ప్రధానమంత్రి ఉపాధి కల్పన కార్యక్రమం ; సూక్ష్మ, చిన్న పరిశ్రమల-క్లస్టర్ డెవలప్మెంట్ ప్రోగ్రామ్ ; సాంప్రదాయ పరిశ్రమల పునరుత్పత్తి కోసం నిధి పథకం ; సూక్ష్మ, చిన్న పరిశ్రమల కోసం రుణ హామీ పథకం ; ఆవిష్కరణలు, గ్రామీణ పరిశ్రమలు, వ్యవస్థాపకత లను ప్రోత్సహించడానికి ఒక పథకం  వంటి వివిధ పథకాలు / కార్యక్రమాలను అమలు చేస్తోంది.
దేశంలోని ఎం.ఎస్.ఎం.ఈ. లకు మద్దతివ్వడానికి ప్రభుత్వం ఇటీవల అనేక కార్యక్రమాలు చేపట్టింది, వాటిలో ఇవి ఉన్నాయి;
i. ఎం.ఎస్.ఎం.ఈ. లతో సహ వ్యాపారం కోసం 5 లక్షల కోట్ల రూపాయల మేర కొలేటరల్ ఉచిత ఆటోమేటిక్ రుణాలు.
ii. ఎం.ఎస్.ఎం.ఈ. సెల్ఫ్-రిలెంట్ ఇండియా ఫండ్ ద్వారా 50,000 కోట్ల రూపాయల ఈక్విటీ ఇన్ఫ్యూషన్.
iii. ఎం.ఎస్.ఎం.ఈ. ల వర్గీకరణ కోసం కొత్త సవరించిన ప్రమాణాలు.
iv. 200 కోట్ల రూపాయల వరకు సేకరణకు గ్లోబల్ టెండర్లు లేవు.
v. ఎం.ఎస్.ఎం.ఈ. ల కోసం, సులభంగా వ్యాపారం చేయడం కోసం, "ఉద్యమ్ రిజిస్ట్రేషన్".
vi. ఫిర్యాదుల పరిష్కారం, ఎం.ఎస్.ఎం.ఈ. ల హ్యాండ్ హోల్డింగ్ తో సహా ఇ-గవర్నెన్స్ లోని అనేక అంశాలను తెలుసుకోడానికి వీలుగా, 2020 జూన్ లో ఆన్లైన్ పోర్టల్ “ఛాంపియన్స్” ప్రారంభం.
vii. 2021 జులై, 2వ తేదీ నుంచి రిటైల్ తో పాటు, హోల్ సేల్ ట్రేడ్ లను ఎం.ఎస్.ఎం.ఈ. లలో చేర్చడం.
viii. ఎం.ఎస్.ఎం.ఈ. హోదాలో ఉన్నత స్థాయి మార్పు జరిగితే పన్ను యేతర ప్రయోజనాలు మూడు సంవత్సరాల పాటు పొడిగించబడతాయి.
కేంద్ర సూక్ష్మ, చిన్న, మధ్యతరహా పరిశ్రమల శాఖ సహాయ మంత్రి శ్రీ భాను ప్రతాప్ సింగ్ వర్మ ఈరోజు రాజ్యసభలో లిఖితపూర్వకంగా సమర్పించిన సమాధానంలో ఈ సమాచారాన్ని పొందుపరిచారు.
మహిళా, శిశు అభివృద్ధి మంత్రిత్వ శాఖ
అంతర్జాతీయ యోగ దినోత్సవం,2021లో పాల్గొన్న 42,28,802మంది పిల్లలు, 22,72,197 యువత, 17,37,440 గర్భస్థ, బిడ్డలకు పాలిస్తున్న తల్లులు
ఈ నెల 21, 2021 అంతర్జాతీయ యోగ దినోతవ్సవం సందర్భంగా తమ మెరుగైన ఆరోగ్యం, సంక్షేమం కోసం మొత్తం 42,28,802 మంది పిల్లలు, 22,72,197 యువత, 17,37,440 గర్భస్థ, బిడ్డలకు పాలిస్తున్న మహిళలు యోగా మాడ్యూళ్ళలో పాల్గొన్నారు. మొత్తం 32 లక్షల మందికి పైగా క్షేత్రస్థాయి ఉద్యోగులు, 82 లబ్ధిదారులు ఈ కార్యక్రమంలో పాల్గొన్నారు. దాదాపు 22 లక్షల మందికి పైగా ప్రజలు యోగా వీడియోలు డౌన్లోడ్ చేసుకోగా, 29.18మంది ప్రజలు యోగా వీడియోలు ఫార్వార్డ్ చేయగా, 29.18 లక్షల ప్రజలు తమతమ రాష్ట్రాలు / యఉటిలలో యోగా మాడ్యూళ్ళను సాధన చేశారు.
మహిళా, శిశు అభివృద్ధి శాఖ యోగాదినోత్సవాన్ని పాటించేందుకు, ప్రజారోగ్యం, సంక్షేమ దీర్ఘకాలిక లాభాలను పొందేందుకు అన్ని రాష్ట్ర ప్రభుత్వాలు / కేంద్రపాలిత ప్రాంతాల ప్రభుత్వాలను సమన్వయంతో పని చేయవలసిందిగా ఆదేశించింది. యోగ దినోత్సవ వేడుకలలో ఎక్కువమంది పాల్గొనేలా పలు కార్యక్రమాలను రాష్ట్ర ప్రభుత్వాలు, ఇతర భాగస్వాములు చేపట్టారు.
ప్రస్తుతం కోవిడ్ -19 మహమ్మారి కారణంగా ప్రజలు తమ కుటుంబ సభ్యులతో ఇళ్ళలోనే కాక అంగన్వాడీ కేంద్రాలలో కూడా సాధన చేశారు. క్షేత్రస్థాయి ఉద్యోగులు, ఈ కార్యక్రమానికి సంబంధించిన లబ్దిదారుల భాగస్వామ్యాన్ని ప్రోత్సహించేందుకు హాష్ట్యాగ్ ## బి విత్యోగ బి ఎట్ హోంను మంత్రిత్వ శాఖ విడుదల చేసింది.
ప్రజలు సామాజిక, డిజిటల్ వేదికలను గరిష్టంగా ఉపయోగించుకొని ఆన్లైన్ ద్వారా పాల్గొని అభ్యాసం చేసేందుకు ఆయుష్ మంత్రిత్వ శాఖ ఐదు నిమిషాల ప్రోటోకాల్, కోవిడ్-19 పరిస్థితుల నివారణకు యోగా ప్రోటోకాల్, వత్తిడి నిర్వహణకు యోగా ప్రోటోకాల్, ఉద్యోగులకు, విద్యార్ధులకు, కుటుంబానికి తదితరులకు యోగ అన్న శీర్షికలతో పలు లఘు వీడియోలను తయారు చేసింది. వివిధ యోగా మాడ్యూళ్ళలో స్వీయ అభ్యాసానికి, లబ్ధిదారులతో పంచుకోమని ఆదేశించవలసింది అన్ని రాష్ట్రాలు / కేంద్రప్రభుత్వ ప్రాంతాలకు విజ్ఞప్తి చేసింది.
ప్రధాన మంత్రి కార్యాలయం
భాయి తారూ సింహ్ జీ కి ఆయన 300వ జయంతి సందర్భం లో నమస్సులు అర్పించిన ప్రధాన మంత్రి
భాయి తారూ సింహ్ జీ కి ఆయన 300 వ జయంతి సందర్భం లో ప్రధాన మంత్రి శ్రీ నరేంద్ర మోదీ ప్రణామాన్ని ఆచరించారు.
‘‘మహనీయుడైన భాయి తారూ సింహ్ జీ 300 వ జయంతి ప్రత్యేక సందర్భాన్ని పురస్కరించుకొని ఆయనకు నమస్సులు అర్పిస్తున్నాను. సాహసానికి, నిర్భయత్వానికి మరో పేరు గా ఆయన గుర్తుండిపోతారు. ఆయనకు తమ సంస్కృతి అన్నా, తమ లోకాచారాలన్నా ఎంతో గర్వ కారణం; అన్యాయానికి ఏనాడూ ఆయన తలొగ్గలేదు. లక్షల కొద్దీ ప్రజలకు నిరంతరమూ ఆయన ప్రేరణను అందిస్తూనేవుంటారు’’ అని ఒక ట్వీట్ లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
క్వాడ్ లీడర్స్ సమ్మిట్ లో ప్రధాన మంత్రి ప్రారంభ వ్యాఖ్యల తెలుగు అనువాదం
యువర్ ఎక్సలెన్సీ ,
ప్రధాన మంత్రి అల్బన్సే, ప్రధాన మంత్రి కిషిడా, అధ్యక్షుడు బైడెన్..
ఈ రోజు నా స్నేహితులతో కలిసి ఈ క్వాడ్ శిఖరాగ్ర సదస్సులో పాల్గొనడం నాకు చాలా ఆనందంగా ఉంది. ఇండో-పసిఫిక్ ప్రాంతంలో శాంతి, సుస్థిరత, సౌభాగ్యాలకు భరోసా కల్పించడానికి క్వాడ్ గ్రూప్ ఒక ముఖ్యమైన వేదికగా స్థిరపడింది. ఇండో-పసిఫిక్ ప్రాంతం ప్రపంచ వాణిజ్యం, ఆవిష్కరణలు, వృద్ధికి చోదకశక్తి అనడంలో సందేహం లేదు. ఇండో-పసిఫిక్ భద్రత, విజయం ఈ ప్రాంతానికే కాదు, ప్రపంచానికి చాలా ముఖ్యం. నిర్మాణాత్మక ఎజెండాతో, భాగస్వామ్య ప్రజాస్వామిక విలువల ఆధారంగా ముందుకు సాగుతున్నాం.
స్వేచ్ఛాయుత, బహిరంగ, సమ్మిళిత ఇండో-పసిఫిక్ దార్శనికతకు ఆచరణాత్మక కోణాలను ఇస్తున్నాం. వాతావరణ చర్యలు, విపత్తు నిర్వహణ, వ్యూహాత్మక సాంకేతిక పరిజ్ఞానం, విశ్వసనీయ సరఫరా గొలుసులు, ఆరోగ్య భద్రత, సముద్ర భద్రత, ఉగ్రవాద నిరోధం వంటి రంగాల్లో సానుకూల సహకారం పెరుగుతోంది.
పలు దేశాలు, గ్రూపులు తమ ఇండో-పసిఫిక్ వ్యూహాన్ని, దార్శనికతను ప్రకటిస్తున్నాయి. ఈ రోజు జరిగే మన సమావేశం, ఈ మొత్తం ప్రాంత సమ్మిళిత, ప్రజా కేంద్రీకృత అభివృద్ధికి సంబంధించిన అంశాలపై చర్చించడానికి ఒక అవకాశాన్ని అందిస్తుంది.
ప్రపంచ శ్రేయస్సు, మానవ సంక్షేమం, శాంతి, సౌభాగ్యం కోసం క్వాడ్ నిరంతరం పనిచేస్తుందని నేను నమ్ముతున్నాను. ఈ సమ్మిట్ కు విజయవంతంగా అధ్యక్షత వహించినందుకు ప్రధాన మంత్రి అల్బనీస్ ను నేను అభినందిస్తున్నాను శుభాకాంక్షలు తెలియచేస్తున్నాను. 2024లో క్వాడ్ లీడర్స్ సమ్మిట్ ను భారత్ లో నిర్వహించబోతున్నందుకు సంతోషంగా ఉంది.
ధన్యవాదాలు
డిస్ క్లెయిమర్ -: ఇది ప్రధాని ప్రకటనకు వ్యాఖ్యలకు సుమారు అనువాదం. ప్రధానమంత్రి అసలు ప్రకటన హిందీలో ఇచ్చారు.
ప్రధాన మంత్రి కార్యాలయం
హోంమంత్రిత్వ శాఖ చేపట్టిన మొక్కలు నాటే కార్యక్రమం పర్యావరణ, ప్రకృతి సంరక్షణ దిశగా ప్రతీ ఒక్కరిలోనూ స్ఫూర్తిని నింపుతుంది : ప్రధానమంత్రి
దేశవ్యాప్తంగా హోం మంత్రిత్వ శాఖ చేపట్టిన ‘‘అఖిల భారత మెక్కల పెంపక ప్రచార కార్యక్రమం’’లో భాగంగా 4వ కోటి  మొక్క నాటినట్టు తెలియచేస్తూ హోంమంత్రి శ్రీ అమిత్ షా ఒక సందేశం పంపారు. పర్యావరణ పరిరక్షణ దిశగా ఈ విజయానికి కారణమైన సిఏపిఎఫ్ సిబ్బందిని శ్రీ షా అభినందించారు.
ఈ సందేశానికి ప్రధానమంత్రి స్పందిస్తూ
‘‘అద్భుతమైన విజయం ఇది. హోమ్ మంత్రిత్వ శాఖ చేపట్టిన ఈ చెట్ల పెంపకం ప్రచార కార్యక్రమం పర్యావరణ, ప్రకృతి సంరక్షణ దిశగా ప్రతీ ఒక్కరిలోనూ స్ఫూర్తిని నింపుతుంది’’ అన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020 -21 ఖరీఫ్ మార్కెటింగ్ కాలంలో కనీస మద్దతు ధరకు పంటల సేకరణ
2020 -21 ఖరీఫ్ మార్కెటింగ్ కాలంలో అమలులో ఉన్న కనీస మద్దతు ధర పధకాల కింద గత సీజన్లలో మాదిరిగానే రైతుల నుంచి ఖరీఫ్ పంటలను కొనుగోలు చేసే కార్యక్రమాన్ని అమలు చేస్తున్నది.
రైతుల నుంచి వరిని కొనుగోలు చేసే కార్యక్రమం రాస్త్రాలు, కేంద్ర పాలిత ప్రాంతాలలో చురుగ్గా సాగుతున్నది .ప్రస్తుత ఖరీఫ్ 2020-21 సీజన్లో 2020 అక్టోబర్ 23 వ తేదీవరకు పంజాబ్, హర్యానా , ఉత్తరప్రదేశ్ , తమిళనాడు, ఉత్తరా ఖండ్ గుజరాత్,చండీఘర్, జమ్మూ కాశ్మీర్ మరియు కేరళ రాష్ట్రాలలో రైతుల నుంచి 135.72 లక్షల మిలియన్ టన్నుల వరిని కొనుగోలు చేయడం జరిగింది. గత ఏడాది ఇదే సమయానికి రైతుల నుంచి 109.54 లక్షల మిలియన్ టన్నుల వరిని కొనుగోలు చేశారు. గత ఏడాదితో పోల్చి చూస్తే ఈ ఏడాది ఇంతవరకు 23. 91% పెరిగింది. మొత్తం 135.72 లక్షల మిలియన్ టన్నుల వరిలో 65.16 శాతం అంటే 88.44 లక్షల టన్నులను ఒక్క పంజాబ్ రాష్ట్రంలోనే కొనుగోలు చేయడం జరిగింది. మెట్రిక్ టన్నుకు 18880 రూపాయలను కనీస ధరగా చెల్లిస్తూ ఇంతవరకు 25625.29 కోట్ల రూపాయల విలువ చేసే వరిని 11.57 లక్షల మంది రైతులకు ప్రయోజనం కలిగిస్తూ కొనుగోలు చేయడం జరిగింది.
ఇంతే కాకుండా రాష్ట్రాల నుంచి అందిన ప్రతిపాదనల మేరకు రైతుల నుంచి 45.10 లక్షల మిలియన్ టన్నుల పప్పు ధాన్యాలు, నూనె గింజలను కనీస మద్దతు ధర పధకం  కింద కొనుగోలుచేయడానికి కర్ణాటక, తమిళనాడు, మహారాష్ట్ర, తెలంగాణా, హర్యానా, ఒడిశా రాజస్థాన్ మరియు ఆంధ్రప్రదేశ్ రాష్ట్రాలకు అనుమతి ఇవ్వడం జరిగింది. దీనితోపాటు 1. 23 లక్షల మిలియన్ టన్నుల ఎండు కొబ్బరిని కనీస మద్దతు ధర చెల్లించి రైతుల నుంచి కొనుగోలు చేయడానికి ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాలకు అనుమతులు జారీ అయ్యాయి.
ప్రతిపాదనలు అందిన వెంటనే ఇతర రాష్ట్రాలు, కేంద్ర పాలిత ప్రాంతాలకు ధర మద్దతు పధకం కింద పప్పు ధాన్యాలు,నూనె గింజలను కొనుగోలు చేయడానికి అనుమతి మంజూరు చేయడం జరుగుతుంది. దీనివల్ల 2020 -21 ఖరీఫ్ పంట కాలంలో నిర్ణీత గ్రేడ్ కలిగిన ఈ పంటలను నమోదు చేసుకున్నరైతుల నుంచి ఆయా రాష్ట్రాలలో కనీస మద్దతు ధర కన్నా మార్కెట్ ధర తగ్గినప్పుడు కేంద్రం నియమించే నోడెల్ ఏజెన్సీల ద్వారా రాష్ట్రాలు నియమించే సేకరణ ఏజెన్సీల ద్వారా కనీస మద్దతు ధరకు నేరుగా సేకరించడానికి అవకాశం కలుగుతుంది.
|
|
|
|
2020 అక్టోబర్ 23 వ తేదీ వరకు ప్రభుత్వం తన ఏజెన్సీల ద్వారా తమిళనాడు,మహారాష్ట్ర మరియు హర్యానా రాష్ట్రాలలో 6.43 కోట్ల రూపాయల విలువ చేసే 894.54 మిలియన్ టన్నుల సెనగలు , మినుములను సేకరించింది. దీనివల్ల 871 మంది రైతులు లబ్ది పొందారు. ఇదేవిధంగా కర్నాటక మరియు తమళనాడులలో 3961 మంది రైతులకు ప్రయోజనం కలిగిస్తూ వారినుంచి 52.40 కోట్ల రూపాయల విలువ చేసే 5089 మిలియన్ టన్నుల కొబ్బరిని సేకరించడం జరిగింది. కొబ్బరి, మినుములు ఎక్కువగా సాగవుతున్న రాష్ట్రాలలో కనీస మద్దతు ధరల కంటే మార్కెట్ ధరలు ఎక్కువగా ఉన్నాయి. సంబంధిత రాష్ట్రాలు/ కేంద్ర పాలిత ప్రాంతాలు ఖరారు చేసే తేదీ నుంచి ఖరీఫ్ పప్పు ధాన్యాలు నూనె గింజలు మార్కెట్టుకు రావడం ప్రారంభించిన తరువాత సేకరణ కార్యక్రమం ప్రారంభం అవుతుంది.
2020 -21 ఖరీఫ్ పంట కాలంలో పత్తిగింజల.సేకరణ చురుగ్గా సాగుతున్నది అక్టోబర్ 23 వ తేదీకి కనీస మద్దతు ధర పథకం కింద 95786.08 లక్షల రూపాయల విలువ చేసే 3391.43 బేళ్ల పత్తిని 66052 మంది రైతులకు ప్రయోజనం కలిగిస్తూ సేకరించడం జరిగింది.
ప్రధాన మంత్రి కార్యాలయం
ఇటావా వద్ద జరిగిన రోడ్డు ప్రమాదంలో మరణించిన వారికి సంతాపం ప్రకటించిన - ప్రధానమంత్రి
ఉత్తరప్రదేశ్లోని ఎటావా వద్ద జరిగిన రోడ్డు ప్రమాదంలో మరణించినవారికి ప్రధానమంత్రి శ్రీ నరేంద్ర మోదీ సంతాపం ప్రకటించారు.
మృతి చెందిన వారి దగ్గరి బంధువులకు, ఆయన తమ ప్రగాఢ సంతాపాన్ని వ్యక్తం చేశారు. గాయపడిన వారు త్వరగా కోలుకోవాలని ఆయన ఆకాంక్షించారు.
భారీ పరిశ్రమల మంత్రిత్వ శాఖ
“ఫేమ్” పథకం కింద 670 కొత్త విద్యుత్ బస్సులు, 241 చార్జింగ్ స్టేషన్ల మంజూరు
పర్యావరణహిత రవాణాపై ప్రధాని దార్శనికత దిశగా
ఇది గొప్ప ముందడుగు : మంత్రి జవదేకర్
విద్యుత్  వాహనాలతో రవాణా ఏర్పాట్లలో దేశం గొప్ప ముందడుగు వేసింది. మహారాష్ట్ర, గోవా, గుజరాత్, చండీగఢ్ రాష్ట్రాల్లో రవాణా కోసం 670 ఎలెక్ట్రిక్ బస్సులను ప్రభుత్వం మంజూరు చేసింది. అలాగే ఫేమ్ పథకం 2వ దశ కింద మధ్యప్రదేశ్, తమిళనాడు, కేరళ, గుజరాత్, పోర్ట్ బ్లయర్ లలో 241 చార్జింగ్ స్టేషన్లను కూడా మంజూరు చేసింది.
కేంద్ర భారీ పరిశ్రమల శాఖ మంత్రి ప్రకాశ్ జవదేకర్ ట్విట్టర్ ద్వారా ఈ మేరకు ఒక ప్రకటన చేశారు. వాహన కాలుష్యాన్ని నివారించడం, శిలాజ ఇంధనాలపై ఆధారపడటం తగ్గించుకోవాలన్న అంశంపై ప్రభుత్వం చిత్తశుద్ధిని ఇది తెలియజేస్తున్నదని జవదేకర్ తన ట్విట్టర్ సందేశాల్లో తెలిపారు. ప్రజారవాణాలో పర్యావరణహితమైన వాహనాల వినియోగంపై ప్రధానమంత్రి నరేంద్ర మోదీ దార్శనికతకు అనుగుణంగా ఎలెక్ట్రిక్ బస్సులపై నిర్ణయం తీసుకున్నామన్నారు.
భారతదేశంలో వేగంగా హైబ్రిడ్ / విద్యుత్ వాహనాల వినియోగం, తయారీ  అనే పథకాన్ని కేంద్ర భారీ పరిశ్రమలు, ప్రభుత్వ రంగ సంస్థల మంత్రిత్వశాఖ పరిధిలోని భారీ పరిశ్రమల శాఖ చేపట్టింది. ఈ పథకం కింద 2015 ఏప్రిల్ నుంచి దేశంలో ఎలెక్ట్రిక్/హెబ్రిడ్ వినియోగాన్ని ప్రారంభించింది.
పథకం తొలిదశలో 2019 మార్చి వరకూ రూ. 359కోట్లతో 2,80,987 ఎలెక్ట్రిక్/హెబ్రిడ్ వాహనాలను డిమాండ్ ప్రోత్సాహక పద్ధతి ద్వారా ప్రవేశపెట్టారు. ఆ తర్వాత కేంద్ర భారీ పరిశ్రమల శాఖ దాదాపు రూ. 280 కోట్ల ఖర్చుతో 425 ఎలెక్ట్రిక్, హైబ్రిడ్ బస్సులను వివిద నగరాలకు మంజూరు చేసింది. ఫేమ్-ఇండియా పథకం తొలిదశలోనే రూ. 43కోట్ల ఖర్చుతో 520 చార్జింగ్ స్టేషన్లను బెంగుళూరు, చండీగఢ్, జైపూర్, ఢిల్లీ జాతీయ రాజధాని ప్రాంతానికి  మంజూరు చేశారు.
ప్రస్తుతం ఫేమ్-ఇండియా రెండవ దశను 2019 ఏప్రిల్ 1వ తేదీనుంచి మూడేళ్లపాటు అమలు చేస్తున్నారు. ఇందుకోసం బడ్జెట్ లో రూ. వెయ్యి కోట్లు కేటాయించారు.
ఫేమ్-ఇండియా పథకం రెండవ దశలో ప్రజా రవాణాను, భాగస్వామ్యంతో నిర్వహించే ప్రజా రవాణాను విద్యుదీకరించేందుకు దృష్టిని కేంద్రీకకరిస్తున్నారు. సబ్సిడీల ద్వారా మద్దతు అందిస్తున్నారు. దాదాపుగా 7,000 ఎలెక్ట్రిక్ బస్సులు, 5లక్షల ఎలెక్ట్రిక్ త్రిచక్ర వాహనాలు, 55,000 ఎలెక్ట్రిక్ ప్యాసింజర్ కార్లు, 10లక్షల ఎలెక్ట్రిక్ ద్విచక్రవాహనాలు ప్రవేశపెట్టనున్నారు. ఈ వాహనాలు వినియోగించే వారిలో ఆందోళనను తొలగించేందుకు చార్జింగ్.కు సంబంధించిన మౌలిక సదుపాయాలను కూడా అదనంగా ఏర్పాటు చేయబోతున్నారు.
సమాచార, ప్రసార మంత్రిత్వ శాఖ
జనవరి 28న హైదరాబాద్ లో తపాలా పెన్షన్ అదాలత్
తపాలా పెన్షనర్స్ కి సంబంధించి ప్రజల ఫిర్యాదులను, సమస్యలను తెలుసుకొనేందుకు 2021 జనవరి 28న ఉదయం 11.00 గంటల కు హైదరాబాద్ లోని ఆబిడ్స్ లో గల డాక్ సదన్ లో ‘పెన్షన్ అదాలత్’ ను నిర్వహించనున్నట్లు అసిస్టె౦ట్ అకౌంట్స్ ఆఫీసర్ ఓ ప్రకటనలో తెలిపారు. వీడియో కాన్ఫరెన్స్ లో చేరడానికి లింక్ https://meet.google.com/ebu-qxcz-wtg. పోస్టల్ పెన్షనర్లు / కుటుంబ పెన్షనర్ల పెన్షన్, గ్రాట్యుటీకి సంబంధించిన ఫిర్యాదులను తపాలా విభాగం లోని ద అసిస్టెంట్ అకౌంట్స్ ఆఫీసర్ , O/o CPMG, తెలంగాణ సర్కిల్, డాక్ సదన్, హైదరాబాద్- 500001, చిరునామా కు కవర్ పైన ‘‘పోస్టల్ పెన్షన్ అదాలత్ ఆఫ్ తెలంగాణ సర్కిల్’’ అనే పదాలు రాసి తపాలా కవర్ లో 2021 జనవరి 20వ తేదీ లోపు తెలియజేయవచ్చు లేదా aaocotelangana[at]gmail[dot]com కు ఇ-మెయిల్ ద్వారా పంపించవచ్చు. వ్యక్తిగత పెన్షనర్లు/ కుటుంబ పెన్షనర్లు ప్రాంతీయ/డివిజనల్ స్థాయి పెన్షన్ అదాలత్ వద్ద తీసుకున్న కేసు యొక్క వాస్తవాలను సక్రమంగా అందించాలి మరియు ప్రాంతీయ/డివిజన్ స్థాయి ఇచ్చిన ఏదైనా ప్రత్యుత్తరం కాపీ ఉంటే, పెన్షన్ అదాలత్ కి సమర్పి౦చాలి. నిర్ణీత తేదీ తర్వాత అందుకున్న అభ్యర్థనలు పరిగణలోకి తీసుకొనబడవు. దరఖాస్తుదారులు కావాలనుకుంటే వ్యక్తిగతంగా అదాలత్కు హాజరుకావచ్చు.
ప్రధాన మంత్రి కార్యాలయం
ప్రముఖఓడరేవులు కొత్త రికార్డుల ను స్థాపించడాన్ని ప్రశంసించిన ప్రధాన మంత్రి
ఓడరేవులు, నౌకాయానం మరియు జలమార్గాల మంత్రిత్వ శాఖ  ఆధ్వర్యం లోని ప్రముఖ ఓడరేవులు 2022-23 ఆర్థిక సంవత్సరానికి గాను ఏటికేడాది ప్రాతిపదిక న 10.4 శాతం వృద్ధి తో పాటు కార్గో హేండ్ లింగ్ తాలూకు లక్ష్యాల ను అధిగమించి కొత్త ప్రమాణాన్ని స్థాపించినందుకు గాను ప్రధాన మంత్రి శ్రీ నరేంద్ర మోదీ ప్రసన్నత ను వ్యక్తం చేశారు.
దేశం లోని ప్రముఖ ఓడరేవుల లో 795 ఎమ్ఎమ్ టి కార్గో ను హేండ్ లింగ్ చేయడం అనేది ఒక చారిత్రిక కార్యసిద్ధి అని చెప్పాలి.
పైన ప్రస్తావించిన కార్యసాధన ను గురించిన ఎమ్ఒపిఎస్ డబ్ల్యు ట్వీట్ కు ప్రధాన మంత్రి సమాధానాన్ని ఇస్తూ,
‘‘అద్భుతం.’’ అని పేర్కొన్నారు.
ఆయుష్
మహారాష్ట్రలోని నవీ ముంబైలో ఆయుష్ బిల్డింగ్ కాంప్లెక్స్ను ప్రారంభించిన కేంద్ర ఆయుష్ మంత్రి సర్బానంద సోనోవాల్
యోగా అనే పదానికి 'యూనియన్' అని అర్థం; అంతర్జాతీయ యోగా దినోత్సవం ద్వారా ప్రపంచవ్యాప్తంగా ఉన్న ప్రజలను ప్రధాన మంత్రి ఏకం చేశారు- ఆయుష్ మంత్రి
నవీ ముంబైలోని ఖర్ఘర్లో ఆయుష్ బిల్డింగ్ కాంప్లెక్స్ను కేంద్ర ఆయుష్, ఓడరేవులు, షిప్పింగ్ & జలమార్గాల మంత్రి శ్రీ సర్బానంద సోనోవాల్ నేడు ప్రారంభించారు. ఈ నూతన కాంప్లెక్స్లో సెంట్రల్ కౌన్సిల్ ఫర్ రీసెర్చ్ ఇన్ హోమియోపతి , సెంట్రల్ కౌన్సిల్ ఫర్ రీసెర్చ్ ఇన్ యునాని మెడిసిన్  కింద రీజినల్ రీసెర్చ్ ఇన్స్టిట్యూట్ ఆఫ్ హోమియోపతి  మరియు రీజినల్ రీసెర్చ్ ఇన్స్టిట్యూట్ ఆఫ్ యునాని మెడిసిన్  ఉన్నాయి.
1999.82 చదరపు మీటర్ల విస్తీర్ణంలో నిర్మించిన ఈ మూడు అంతస్తుల భవన సముదాయంలో వైద్యంతో పాటు పరిశోధనా సౌకర్యాలు ఉన్నాయి. హోమియోపతి, యునాని ప్రత్యేక ఇన్చార్జుల నేతృత్వంలోని పీడియాట్రిక్, జెరియాట్రిక్ మరియు సాధారణ ప్రజల కోసం ఓపీడీ కన్సల్టేషన్లు, మందులు, సాధారణ హెమటోలాజికల్ మరియు బయోకెమిస్ట్రీ కోసం ప్రయోగశాల సౌకర్యం వంటి సౌకర్యాలను ఈ సంస్థలు అందిస్తాయి.
ఈ సందర్భంగా శ్రీ సోనోవాల్ మాట్లాడుతూ, భారతీయ సంప్రదాయ వైద్య విధానాలు అనేక శతాబ్దాలుగా మానవ జీవితాలను సుసంపన్నం చేయడంపై తమ ప్రభావాన్ని రుజువు చేస్తున్నాయని అన్నారు. ‘ఆధునిక వైద్యంతో సంప్రదాయ, సంప్రదాయేతర వ్యవస్థల ప్రయోజనాలను చేర్చాలనే ఆలోచనను ప్రధాని నరేంద్ర మోదీ ప్రోత్సహించారని ఆయన అన్నారు. ఆయుష్ మంత్రిత్వ శాఖ, హోమియోపతి కోసం ప్రాంతీయ పరిశోధనా సంస్థను అలెర్జీ రుగ్మతల కోసం హోమియోపతి ఇన్స్టిట్యూట్గా అభివృద్ధి చేయడానికి రెజిమెంటల్ థెరపీకి అత్యుత్తమ కేంద్రంగా యునాని ఔషధం యొక్క ప్రాంతీయ పరిశోధనా సంస్థను అభివృద్ధి చేయాలని యోచిస్తోందని ఆయన తెలిపారు.
శ్రీ సోనోవాల్ మాట్లాడుతూ, 'నూతన కాంప్లెక్స్ ప్రారంభోత్సవంతో, ఆయుష్ మంత్రిత్వ శాఖ భారతీయ సాంప్రదాయ ఔషధ పద్ధతులను ప్రోత్సహించడం, వాటిని అమలు చేయడాన్ని ప్రోత్సహించే లక్ష్యంతో ఒక అడుగు ముందుకు వేసిందని మంత్రి తెలిపారు. ముంబై, మహారాష్ట్ర ప్రజలు ఈ సంస్థల నుండి ఎక్కువగా ప్రయోజనం పొందుతారని ఆశిస్తున్నట్లు ఆయన అన్నారు.
ఈ ఏడాది అంతర్జాతీయ యోగా దినోత్సవం సందర్భంగా భారతదేశంలో 22 కోట్ల మందికి పైగా ప్రజలు యోగా సాధన చేశారని మంత్రి తెలిపారు. 'యోగ పదానికి అర్థం 'యూనియన్' అని మంత్రి అన్నారు; అంతర్జాతీయ యోగా దినోత్సవం ద్వారా ప్రపంచవ్యాప్తంగా ఉన్న ప్రజలను ప్రధాన మంత్రి ఏకం చేశారన్నారు.
ఆయుష్ మంత్రిత్వ శాఖ హోమియోపతి సలహాదారు డాక్టర్ సంగీతా ఎ దుగ్గల్, నేషనల్ కమిషన్ ఫర్ హోమియోపతి ఛైర్మన్ డాక్టర్ అనిల్ ఖురానా, ప్రభుత్వ ఆయుష్ డైరెక్టర్ డాక్టర్ రాజ్ కె మంచాందా, ఢిల్లీకి చెందిన పలువురు ప్రముఖులు ప్రారంభోత్సవానికి హాజరయ్యారు.
రీజనల్ రీసెర్చ్ ఇన్స్టిట్యూట్ ఫర్ హోమియోపతి , నవీ ముంబై, రీజినల్ రీసెర్చ్ ఇన్స్టిట్యూట్ ఆఫ్ యునాని మెడిసిన్ , నవీ ముంబై అనేవి సెంట్రల్ కౌన్సిల్ ఫర్ రీసెర్చ్ ఇన్ హోమియోపతి  మరియు సెంట్రల్ కౌన్సిల్ ఫర్ రీసెర్చ్ ఇన్ యునానీ మెడిసిన్ ఆధ్వర్యంలో పనిచేస్తున్న స్థానిక సంస్థలు. వీటిని ఆయుష్ మంత్రిత్వ శాఖ నిర్వహిస్తుంది. హోమియోపతి ప్రాంతీయ పరిశోధనా సంస్థ  ప్రారంభంలో 1979 సంవత్సరంలో క్లినికల్ రీసెర్చ్ యూనిట్గా స్థాపించబడింది. 1987లో ముంబైలో హోమియోపతి కోసం ప్రాంతీయ పరిశోధనా సంస్థగా ఆధునీకరించబడింది. ఈ సంస్థ 2010 నుండి నావీ ముంబై ప్రాంతంలో అద్దె వసతిలో పనిచేస్తోంది.
రీజినల్ రీసెర్చ్ ఇన్స్టిట్యూట్ ఆఫ్ యునాని మెడిసిన్ ప్రారంభంలో 1981లో స్థాపించబడిన క్లినికల్ రీసెర్చ్ యూనిట్ గా పనిచేసింది, ఆ తర్వాత 1986లో ఆర్ఆర్ఐయూఎంగా ఆధునీకరించబడింది. అప్పటి నుండి ఇది బైకుల్లాలోని సర్ జేజే హాస్పిటల్ లో పని చేస్తోంది.
సాంస్కృతిక మంత్రిత్వ శాఖ
పురానా ఖిలాలో తిరిగి తవ్వకాలు చేపట్టేందుకు సిద్ధమైన భారత పురావస్తు శాఖ
కీలకాంశాలు-
ప్రస్తుత సీజన్లో చేపట్టిన తవ్వకాలు స్తరాల నేపథ్యంలో రంగులద్దిన బూడిద రంగు పాత్రల జాడలను గుర్తించడంపై దృష్టి కేంద్రీకరించాయి
పురానా ఖిలా వద్ద జరుపుతున్న మూడవ సీజన్ తవ్వకాలు ఇవి
ఢిల్లీలోని పురానా ఖిలాలో తవ్వకాలను ప్రారంభించేందుకు ఆర్కియలాజికల్ సర్వే ఆఫ్ ఇండియా  సిద్దంగా ఉంది, ఈ తవ్వకాలకు శ్రీ వసంత్ స్వర్ణకర్ నాయకత్వం వహిస్తుండగా, పురానా ఖిలాలో 2013-14 & 2017-18లో చేపట్టిన తవ్వకాల తర్వాత మూడవ విడత తవ్వకం కానుంది.
గత కాలంలో లలో తవ్విన కందకాలను బహిరంగపరచడం, పరిరక్షించడం తాజా తవ్వకాల లక్ష్యం. గత తవ్వకాల సీజన్ ముగింపు సందర్భంగా, మౌర్యుల కాలానికి ముందు ఉన్న పొరల ఆధారాలు బయిటపడ్డాయి. ఈ సీజన్ తవ్వకాలలో స్తరాల నేపథ్యంలో రంగులద్దిన గ్రే పాత్రలను జాడలను కనుగొనడం పై దృష్టి పెట్టారు. అత్యంత ప్రాచీనమైన జనావాసమైన ఇంద్రప్రస్థగా గుర్తించిన పురానా ఖిలా వద్ద గత 2500 ఏళ్ళుగా జనావాసాలు కొనసాగుతున్నట్టు ఇంతకు ముందు తవ్వకాలలో నిర్ధారణకు వచ్చారు. ఇంతకు ముందు చేపట్టిన తవ్వకాలలో వెలికి తీసిన కళాఖండాలు, బయిటపడిన విషయాలలో 900 బిసినాటి రంగులద్దిన బూడిదరంగు సామాగ్రి, మౌర్యుల నుంచి సుగులు, కుషానులు, గుప్తులు, రాజ్పుట్లు, సుల్తానేట్లు, మొగలుల కాలానికి చెందిన మట్టి పాత్రల శ్రేణిని వెలికి తీశారు. ఇంతకు ముందు తవ్వకాలు బయిటపడిన వాటిలో కొడవళ్ళు, పేరర్లు, టెర్రాకోటా బొమ్మలు, బట్టీలో కాల్చిన ఇటుకలు, పూసలు, టెర్రకోట బొమ్మలు, ముద్రలు, లావాదేవీలు తదితరాలను ప్రస్తుతం కోట సముదాయంలోని పురావస్తు మ్యూజియంలో ప్రదర్శనకు ఉంచారు.
పదహారవ శతాబ్దానికి చెందిన కోట అయిన పురానా ఖిలాను షేర్ షా సూరీ, రెండవ మొగలు పాలకుడు హుమాయూన్ నిర్మించారు. వేలాది సంవత్సరాల చరిత్ర కలిగిన స్థలంపూ కోట నిలిచి ఉంది. పద్మవిభూషన్ ప్రొఫెసర్ బిబి లాల్ కూడా కోట లోపల, దాని ఆవరణలో 1954లోనూ, 1989-73లోను తవ్వకాల పనిని సాగించారు.
(
రైల్వే మంత్రిత్వ శాఖ
యునైటెడ్ స్టేట్స్ ఏజెన్సీ ఫర్ ఇంటర్నేషనల్ డెవలప్మెంట్/ఇండియా తో అవగాహన ఒప్పందం కుదుర్చుకున్న భారత రైల్వే
పరిశుద్ధ ఇంధన వినియోగం, ఇంధన వినియోగ సామర్థ్యం పెంపుదలపై ఒప్పందం ద్వారా కృషి చేయనున్న యూఎస్ ఎయిడ్, భారతీయ రైల్వే శాఖ
శూన్య కర్బన ఉద్గారాల విడుదల లక్ష్యాన్ని సాధించి కాలుష్య నివారణ కోసం కృషి చేస్తున్న రైల్వే శాఖకు సహకరించనున్న ఒప్పందం
2030 నాటికి శూన్య కర్బన విడుదల లక్ష్యంగా భారత రైల్వే శాఖ కృషి చేస్తోంది. వాతావరణ కాలుష్యాన్ని నివారించడానికి వ్యూహాత్మకంగా పని చేస్తున్న రైల్వే శాఖ లక్ష్య సాధన కోసం అనేక కార్యక్రమాలు అమలు చేస్తోంది. దీనిలో భాగంగా పునరుత్పాదక ఇంధన వనరుల వినియోగం, ఇంధన సామర్థ్యం పెంపుదల కోసం యునైటెడ్ స్టేట్స్ ఏజెన్సీ ఫర్ ఇంటర్నేషనల్ డెవలప్మెంట్/ఇండియా  తో రైల్వే శాఖ అవగాహన ఒప్పందాన్ని కుదుర్చుకుంది. 2023 జూన్ 14న యూఎస్ ఎయిడ్ /ఇండియా, రైల్వే శాఖ అవగాహన ఒప్పందంపై సంతకాలు చేశాయి. ఒప్పందంపై రైల్వే బోర్డు చైర్మన్,సీఈఓ శ్రీ నవీన్ గులాటీ సమక్షంలో రైల్వే బోర్డు సభ్యుడు , యూఎస్ ఎయిడ్ /ఇండియా డిప్యూటీ అడ్మినిస్ట్రేటర్ ఇసాబెల్ కోల్మన్ సంతకాలు చేశారు.
అమెరికా ప్రభుత్వానికి చెందిన చెందిన యూఎస్ ఎయిడ్ సంస్థ అంతర్జాతీయ స్థాయిలో అభివృద్ధి అంశాలకు సహకారం అందిస్తోంది. ఆర్థిక అభివృద్ధి, వ్యవసాయం, వాణిజ్యం, స్వచ్ఛ ఇంధనం, వాతావరణ మార్పుల తగ్గింపు, అనుసరణ, ప్రపంచ ఆరోగ్యం, ప్రజాస్వామ్యం , సంఘర్షణ నివారణ , నిర్వహణ, మానవతా దృక్పధంతో సహాయం అందించేందుకు అంతర్జాతీయంగా కార్యక్రమాలు అమలు చేస్తోంది.
అవగాహన ఒప్పందం కింద భారతీయ రైల్వేలకు యూఎస్ ఎయిడ్ సాంకేతిక సహాయం, కార్యక్రమాల అమలుకు తోడ్పాటు అందిస్తుంది. ఈ కింది అంశాలపై యూఎస్ ఎయిడ్, భారతీయ రైల్వేలు కలిసి పనిచేస్తాయి.:
ఎ)భారతీయ రైల్వేలకు స్వచ్ఛ ఇంధనంతో సహా ధీర్ఘకాలిక ఇంధన ప్రణాళిక.
బి.)రైల్వే శాఖకు చెందిన భవనాల కోసం కోసం శక్తి సామర్థ్య విధానం , కార్యాచరణ ప్రణాళిక అభివృద్ధి
సి) భారతీయ రైల్వే నికర-సున్నా లక్ష్యాన్నిసాధించడానికి స్వచ్ఛమైన ఇంధన సేకరణ కోసం ప్రణాళిక.
డి) నియంత్రణ, అమలు సమస్యల పరిష్కారానికి పరిష్కరించడానికి సాంకేతిక సహకారం
ఈ) పునరుత్పాదక ఇంధన వనరుల కోసం వ్యవస్థ రూపకల్పన, బిడ్ల కోసం విధానం అభివృద్ధి.
ఎఫ్) ఇ-మొబిలిటీ వినియోగంలో భారతీయ రైల్వేలకు సహకారం అందించడం
జి) గుర్తించిన రంగాల్లో సామర్ధ్య పెంపుదల కోసం కార్యక్రమాలు నిర్వహించి క్షేత్రస్థాయి పర్యటన / అధ్యయన యాత్ర నిర్వహణ తో
యూఎస్ ఎయిడ్ తో కుదిరిన అవగాహన ఒప్పందం వల్ల , 2030 నాటికి నికర జీరో కార్బన్ ఉద్గారాల విడుదల లక్షాన్ని సాధించడానికి భారతీయ రైల్వేలకు అవకాశం కలుగుతుంది.